ประกาศคณะกรรมการกํากับหลักทรัพย์และตลาดหลักทรัพย์ที่ กจ. 20/2558เรื่อง การยกเว้นการยื่นแบบแสดงรายการข้อมูลการเสนอขายตราสารหนี้(ฉบับที่ 3 )----------------------------อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 253 ซึ่งแก้ไขเพิ่มเดิมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 63(5) และมาตรา 64(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ให้เพิ่มความต่อไปนี้เป็น (4) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 42552 เรื่อง การยกเวันการยื่นแบบแสดงรายการข้อมูลการเสนอขายตราสารหนี้ ลงวันที่ 13 มีนาคม พ.ศ. 2552"(4) ตั๋วเงินที่ออกโดยธนาคารแห่งประเทศไทย"ข้อ 2 ให้ยกเลิกความในข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2552 เรื่อง การยกเว้นการยื่นแบบแสดงรายการซื้อมูลการเสนอขายตราสารหนี้ลงวันที่ 13 มีนาคม พ.ศ. 2552 และให้ใช้ความต่อไปนี้แทน"ข้อ 10 ให้การเสนอขายพันธบัตรที่มีลักษณะใหลักษณะหนึ่งดังต่อไปนี้ ได้รับยกเว้นการยื่นแบบแสดงรายการข้อมูลและร่างหนังสือชี้ชวนต่อสํานักงาน(1) การเสนอขายพันธบัตรที่ออกใหม่ ซึ่งไม่ขัดกับข้อจํากัดการโอนที่ได้ยื่นไว้ต่อสํานักงานในลักษณะใดลักษณะหนึ่งดังนี้ (ก) การเสนอขายพันธบัตรต่อผู้ลงทุน โดยเฉพาะเจาะจงซึ่งมีจํานวนไม่เกินสิบรายในรอบระยะเวลาสี่เดือนใด ๆ (ข) การเสนอขายพันธบัตรทั้งจํานวนต่อผู้ลงทุนสถาบันที่จัดตั้งขึ้นหรือได้รับการรับรองตามกฎหมายต่างประเทศ (ค) การเสนอขายพันธบัตรตามที่ได้รับการผ่อนผันเป็นกรณีเฉพาะจากสํานักงานเนื่องจากมีเหตุจําเป็นและสมควร ไม่มีผลกระทบต่อผู้ลงทุนในวงกว้าง และมีมาตรการให้ความคุ้มครองแก่ผู้ลงทุนอย่างเพียงพอแล้ว(2) การเสนอขายพันธบัตรในทอดต่อ ๆ ไป ซึ่งเข้าลักษณะใดลักษณะหนึ่งดังนี้ (ก) เป็นการเสนอขายพันธบัตรซึ่งไม่ขัดกับข้อจํากัดการ โอนที่ได้ยื่นไว้ต่อสํานักงานสําหรับการเสนอขายพันธบัตรที่มีข้อจํากัดการโอนให้อยู่ใบกลุ่มผู้ลงทุนสถาบันหรือผู้ลงทุนรายใหญ่ (ข) การเสนอขายพันธบัตรที่ ไม่มี ข้อจํากัดการโอน เมื่อเป็นไปตามเงื่อนไขดังนี้ 1. ได้มีการยื่นแบบแสดงรายการข้อมูลและร่างหนังสือชี้ชวนสําหรับการเสนอขายพันธบัตรดังกล่าวไว้แล้วตั้งแต่การเสนอขายในทอดแรก 2. ผู้ออกพันธบัตรมีการเปิดเผยข้อมูลอย่างต่อเนื่อง 3. พันธบัตรที่เสนอขายได้รับการจัดอันดับความน่าเชื่อถือ"ข้อ 3 ให้ยกเลิกความในวรรคสองของข้อ 13 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2552 เรื่อง การยกเว้นการยื่นแบบแสดงรายการข้อมูลการเสนอขายตราสารหนี้ ลงวันที่ 13 มีนาคม พ.ศ. 2552 และให้ใช้ความต่อไปนี้แทน"บริษัทที่จัดตั้งขึ้นตามกฎหมายต่างประเทศที่เสนอขายพันธบัตรหรือหุ้นกู้ที่ออกใหม่ในประเทศไทยต่อธนาคารพาณิชย์ตามกฎหมายว่าด้วยธุรกิจสถาบันการเงิน หากเป็นการเสนอขายต่อธนาคารพาณิชย์ดังกล่าวไม่เกินสิบราย ในรอบระยะเวลาสี่เดือนใด ๆ ให้บุคคลนั้นได้รับยกเว้นการยื่นแบบแสดงรายการข้อมูลและร่างหนังสือนี้ชวน"ข้อ 4 ให้ยกเลิกความใน (2) และ (3) ของวรรคสองในข้อ 14 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2552 เรื่อง การยกเว้นการยื่นแบบแสดงรายการข้อมูลการเสนอขายตราสารหนี้ ลงวันที่ 13 มีนาคม พ.ศ. 2552 และให้ใช้ความต่อไปนี้แทน"(2) การเสนอขายตราสารหนี้ในทอดต่อ ๆ ไปตามข้อ 7(2)(ข) ข้อ 9(3) ข้อ 10(2)(ข) และข้อ 11(4) (3) การเสนอขายตราสารหนี้ต่อผู้ลงทุนสถาบันหรือผู้ลงทุนรายใหญ่ตามข้อ 7(2)(ก) และข้อ 10(2) (ก)"ข้อ 5 ประกาศนี้ให้ใช้บังคับตั้งแต่วันที่ 1 มกราคม พ.ศ. 2559 เป็นตันไปประกาศ ณ วันที่ 27 ตุลาคม พ.ศ. 2558(นายวรวิทย์ จําปีรัตน์)ประธานกรรมการคณะกรรมการกํากับหลักทรัพย์และตลาดหลักทรัพย์